שמי לידיה וינטרס ואני עובדת ב"מואנג", ואנחנו יצרנו משחק קטן שנקרא מיינקראפט.
הדבר שאני הכי אוהבת לעשות במיינקראפט הוא לחקור. אני אוהבת לצאת להרפתקאות במערות
ולראות מה אוכל למצוא. בתור מישהי שאינה מתכנתת, אני מאוד נרגשת מההדרכות הללו
ומכך שאלמד כיצד לתכנת בעצמי. בשלב האחרון השתמשנו הרבה
בבלוקים "זוז קדימה". זה יכול להיות קל יותר אם פשוט נאמר למחשב לבצע את הפקודה
"זוז קדימה" ארבע או חמש פעמים. למרבה המזל, מחשבים ממש טובים בחזרה על פעולות
באמצעות "לולאות חזור". כשבנינו את מיינקראפט השתמשנו בהרבה לולאות כדי להציב את
כל החומרים שמהם יוצרים עולם חדש. מדובר באלפי בלוקים.
נשתמש בלולאות גם לדברים קטנים, למשל, לגרום לרגליים של אלכס לזוז קדימה ואחורה כשהיא הולכת.
לולאות חזור הן חלק משמעותי מתכנות. הלילה מגיע, ובשלבים הבאים
אנו עומדים לבנות בית כדי שנוכל להישאר בטוחים. נשתמש בבלוק "חזור"
כדי לעשות זאת בקלות. כדי לבנות קיר לבית שלנו, נוכל להורות לאלכס לזוז קדימה
ולהציב עצים ארבע פעמים, או שנוכל להורות לה לזוז קדימה ולהציב רק עץ אחד,
ואז להשתמש בבלוק "חזור" כדי לבצע את הפקודות הללו כמה פעמים.
כעת נלחץ על הבלוק "חזור" ונאמר לה כמה פעמים אנו רוצים שהיא תחזור על הפעולה הזאת.
בואו נבנה את הבית שלנו לפני שהלילה יורד. תיהנו!